**Vážení rodičia,**

Prosím Vás o dôkladné prečítanie oznamu:

1. **Nástup do školy**

Žiakom **8. a 9. ročníka** sa obnovuje vyučovanie **19. 04. 2021,**

Žiakom **5. – 7. ročníka** sa obnovuje vyučovanie **26. 04. 2021**. V týždni od 19. 04. 2021 do 23. 04. 2021 žiaci sa učia ešte dištančne. Pozor, môžu mať menšie zmeny v rozvrhu

Pri nástupe na prezenčné vyučovanie nezabudnúť priniesť okrem školských potrieb prezúvky a kľúčik od šatňovej skrinky.

1. **Čestné vyhlásenie o bezinfekčnosti**

**Zákonný zástupca je povinný vyplniť, priložiť kópie testov a odoslať cez edupage čestné prehlásenie o bezinfekčnosti a o platnom negatívnom výsledku testovania alebo potvrdenie o výnimke z testovania:**

**Žiaci 5. – 9. ročníka - príloha 8 a**

**Žiaci 1. – 4. ročníka – príloha 11 a**

<https://www.minedu.sk/navrat-do-skol-2021-s-ucinnostou-od-19-4-2021/>

**Čestné vyhlásenie** je potrebné poslať cez EDUPAGE každý týždeň **v nedeľu najneskôr do 18,00 hod**. alebo priniesť osobne pri nástupe do školy. Bez čestného vyhlásenia nebude žiak vpustený do školy a budeme telefonicky kontaktovať zákonných zástupcov.

1. **Testovanie**

S nástupom žiakov 2. stupňa je potrebný negatívny test zákonného zástupcu, ale aj žiaka. Ako alternatívu antigénového testu môžu žiaci využiť testovanie kloktaním, ktoré sa bude uskutočňovať raz za týždeň v škole.

Tento týždeň v piatok, 16. 04. 2021, prvý krát sa môžu testovania zúčastniť žiaci 8. a 9. ročníka.

Od budúceho týždňa (19.4. – 23.4.) sa môžu testovania zúčastniť žiaci 3. – 9. ročníka.

Termín testovania žiakov 3. – 9. ročníka upresníme čo najskôr (bude bývať v stredu – piatok ráno).

Testovanie kloktaním je dobrovoľné. V prípade nezáujmu zákonného zástupcu o testovanie svojho dieťaťa kloktaním, môže byť žiak 2. stupňa naďalej testovaný antigénovými testami.

Žiaci 3. – 4. ročníka test nepotrebujú, testovanie kloktaním je len v prípade záujmu rodiča alebo pri podozrení na ochorenie.

**POKYNY NA PRIHLÁSENIE NA TESTOVANIE:**

Na testovanie žiaka je potrebné **odovzdať – poslať cez edupage alebo mailom vyplnené obidve prílohy**.

**V prípade záujmu o zaradenie žiaka na testovanie kloktaním v týždni od 19. 04 do 23. 04. 2021 vyplnené prílohy prosím doručiť do nedele, 18. 04. 2021 do 18,00 hod.**

V prílohe 1 A je potrebné vyjadriť aj súhlas s testovaním, aj súhlas s poskytnutím osobných údajov firme, ktorá spracováva testy – CYTOPATHOS, spol.s.r.o., Kutuzovova 23, Bratislava. Prílohu 1A je potrebné aj vytlačiť a podpísať rodičom. Prílohy môžete poslať cez edupage riaditeľke školy alebo administrátorovi, mailom [riaditel@zsmsvinicne.sk](mailto:riaditel@zsmsvinicne.sk) alebo osobne do školy. Pri odoslaní príloh cez edupage je potrebné, aby prílohy boli odoslané z konta rodiča, nie z konta žiaka (všetkým rodičom budú do mailu opätovne zaslané prihlasovacie údaje do edupage. V prípade, že Vám mail nepríde, kontaktujte školu na kontrolu mailovej adresy).

V prílohe 1B uvádzate údaje o žiakovi a o zákonnom zástupcovi, ktorému prídu výsledky testovania. Výsledky budú oznámené sms alebo mailom do 72 hodín.

**Vyplnený a odovzdaný súhlas má platnosť na celé obdobie plnenia činnosti alebo do odvolania, čiže stačí ho poslať len jeden krát.**

<https://www.minedu.sk/kloktacie-testy-na-skolach/>

Rodičia žiakov 3.a 4. ročníka, ktorí poslali vyplnené uvedené prílohy evidujem a nie je potrebné ich opakovane posielať. Vyzvem osobne len tých rodičov, ktorí nemajú prílohy riadne vyplnené.

1. **Rozvrh**

Žiaci po nástupe na prezenčné vyučovanie majú **upravený rozvrh na prvý týždeň v súlade s adaptačným programom.** Po týždni bude žiakom v rozvrhu zvyšovaný počet hodín postupne až na plnú verziu. Rozvrh je zverejnený v edupage. Skratka predmetu TAK – triedny aktív (triednicka hodina)

1. **Stravovanie**

Žiaci sa môžu stravovať v školskej jedálni. V prípade záujmu o obed, je potrebné žiaka **prihlásiť** vedúcej ŠJ mailom [skolskajedalen@vinicne.sk](mailto:skolskajedalen@vinicne.sk), telefonicky alebo sms 0903 647 379 **v piatok – 16. 4. 2021 alebo min. deň vopred do 12,00 hod.**

V prípade nejasností kontaktujte triedneho učiteľa / triednu učiteľku.

Ďakujem a tešíme sa na stretnutie so žiakmi.

Mgr. Jana Chrappová